Diari Oficial de la Generalitat Valenciana


Sumari del DOGV 5291, del 29-06-2006 (2006/6931)

RESOLUCIO de 7 de juny de 2006, del director general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació de l'Addenda al conveni subscrit el 31 d'octubre de 1997 entre la Generalitat Valenciana (Conselleria de Cultura, Educació i Ciència) i l'Ajuntament de Novelda, per a la reclassificació com a professional del Conservatori Elemental de Música de titularitat municipal d'eixa localitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5291

Data del DOGV
:   29-06-2006

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2006/6931


Data del document
:   07-06-2006

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Cultura, Educació i Esport
    * Novelda
    * música
    * cooperació administrativa
    * administració local
    * centre d'ensenyament

RESOLUCIÓ de 7 de juny de 2006, del director general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació de l'Addenda al conveni subscrit el 31 d'octubre de 1997 entre la Generalitat Valenciana (Conselleria de Cultura, Educació i Ciència) i l'Ajuntament de Novelda, per a la reclassificació com a professional del Conservatori Elemental de Música de titularitat municipal d'eixa localitat. [2006/6931]  
Subscrita, després de la tramitació prèvia reglamentària, entre la Generalitat (Conselleria de Cultura, Educació i Esport) i l'Ajuntament de Novelda, el 8 de maig de 2006, una Addenda al conveni subscrit el 31 d'octubre de 1997 entre la Generalitat Valenciana (Conselleria de Cultura, Educació i Ciència) i l'Ajuntament de Novelda, per a la reclassificació com a professional del Conservatori Elemental de Música de titularitat municipal d'eixa localitat, i en compliment del que establix la clàusula tercera de la mateixa, cal publicar en el Diari Oficial de la Generalitat Valenciana l'esmentada Addenda, que ha quedat inscrita en el Registre de Convenis amb el número 0394/2006, i que figura com a annex d'esta resolució.  
València, 7 de juny de 2006.. El director general de Relacions amb les Corts i Secretariat del Govern: Antonio V. Peral Villar  
ADDENDA AL CONVENI SUBSCRIT EL 31 D'OCTUBRE DE 1997 ENTRE LA GENERALITAT VALENCIANA (CONSELLERIA DE CULTURA, EDUCACIÓ I CIÈNCIA) I L'AJUNTAMENT DE NOVELDA, PER A LA RECLASSIFICACIÓ COM A PROFESSIONAL DEL CONSERVATORI ELEMENTAL DE MUSICA DE TITULARITAT MUNICIPAL D'EIXA LOCALITAT.  
València, 8 de maig de 2006  
Reunits  
D'una part, l'Honorable Sr. Alejandro Font de Mora Turón, conseller de Cultura, Educació i Esport, en nom i representació de la Generalitat Valenciana, en virtut de l'acord adoptat pel Consell de la Generalitat, el dia 20 de gener de 2006.  
I de l'altra, el Sr. José Rafael Sáez Sánchez, alcalde-president de l'Ajuntament de Novelda, facultat per al present acte per l'acord del Ple del citat Ajuntament de data 1 de desembre de 2005 i assistit pel senyor secretari de la corporació.  
Manifesten  
1. El 31 d'octubre de 1997, es va subscriure un conveni entre la Generalitat Valenciana (Conselleria de Cultura, Educació i Ciència) i l'Ajuntament de Novelda, pel qual es va acordar la reclassificació com a professional del conservatori elemental de música de titularitat municipal, de la citada localitat. El conveni preveu en la clàusula huitena la modificació del seu contingut mitjançant la corresponent addenda.  
2. L'Ajuntament de Novelda ha sol.licitat autorització per al canvi de denominació específica del Conservatori Professional de música de la citada localitat, de la seua titularitat.  
La denominació específica proposada és la de Conservatori Professional de Música .Mestre Gomis., que va ser aprovada pel Ple de l'Ajuntament celebrada en sessió el dia 1 d'octubre de 1998.  
3. La Inspecció Educativa ha emés informe favorable a la petició ja que s'ajusta al que s'establix en la legislació vigent aplicable.  
Per tot això, en virtut de les competències que atorguen el Reial Decret 2.093/83, de 28 de juliol, sobre traspàs de funcions i servicis de l'administració de l'Estat a la Comunitat Valenciana en matèria d'educació, i la Llei 7/1985, de 2 d'abril, Reguladora de les Bases de Règim Local, la Conselleria de Cultura i Educació i Esport i l'Ajuntament de Novelda, acorden subscriure la següent addenda al conveni firmat el 31 d'octubre de 1997, conformement a les següents  
CLÀUSULES  
Primera  
S'acorda la modificació de l'autorització per canvi de denominació específica al Conservatori Professional de Música de Novelda, de titularitat municipal, amb número de codi 72336790 i domicili al c/ Hernán Cortés, 24, el qual es denominarà Conservatori Professional de Música .Mestre Gomis..  
Segona  
Per tal d'agilitar la tramitació dels expedients de modificació dels termes de l'autorització del conservatori, s'acorda modificar la clàusula huitena del conveni de 31 d'octubre de 1997, la qual quedarà amb la següent redacció:  
.Huitena  
Les modificacions que es produïsquen en els ensenyaments, instal·lacions i de altres requisits mínims que, d'acord amb el Reial Decret 389/1992, de 15 d'abril (BOE 28-04-92), ha de tenir el centre, caldrà que siguen notificades a l'administració educativa, la qual instruirà l'expedient corresponent que es tramitarà per similitud conforme al procediment regulat en el capítol III del Reial Decret 321/1994, de 25 de febrer (BOE de 6 d'abril), i finalitzarà la seua aprovació per orde del conseller de Cultura, Educació i Esport..  
Tercera  
Esta addenda caldrà que s'inscriga en el Registre de Centres Docents de la Comunitat Valenciana i en el Registre de Convenis de la Generalitat Valenciana, a més de ser publicada en el Diari Oficial de la Generalitat Valenciana.  
Com a prova de conformitat, i per tal de deixar-ne constància, les dos parts firmen la present addenda el dia i al lloc indicats anteriorment.  
El conseller de Cultura, Educació i Esport: Alejandro Font de Mora Turón  
L'alcalde-president de l'Ajuntament de Novelda: José Rafael Sáez Sánchez  
Davant meu: El secretari de l'Ajuntament de Novelda: Francisco Tornell Saura